Lietuvos ir Ugandos santykiai

Lietuvos ir Ugandos santykiai – dvišaliai tarptautiniai santykiai tarp Lietuvos ir Ugandos.

Santykiai užmegzti 2012 m. kovo 15 d. Abi šalys yra Jungtinių Tautų, kitų tarptautinių organizacijų narės.

Lietuvoje 2022 m. pradžioje gyveno keturi Ugandos piliečiai.

Kampaloje veikia Lietuvos garbės konsulatas.

Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP).Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (lrs.lt)

 Santykių istorija 

 Pirmieji kontaktai 
Yra duomenų, kad SSRS okupacijos metais Uganda palaikė ryšius su Lietuvos diplomatinėmis atstovybėmis. 

Atkūrus Lietuvos nepriklausomybę 22 metus diplomatinių santykių tarp šalių nebuvo. Kita vertus, būta labiau netiesioginių santykių per asmenis, susijusius su Uganda ir Lietuva. 2007 m. Lietuvoje lankėsi ir paskaitą skaitė iš JAV kilęs teisininkas ir pseudoistorikas, aktyviai Latvijoje ir Rusijoje veikęs Scott Lively. Veikėjo straipsnis išspausdintas žurnale „XXI amžius“. Ši asmenybė garsi tuo, kad padėjo Ugandoje kurti prieš homoseksualus nukreiptą įstatymą, kurio pradinė redakcija numatė mirties bausmę už homoseksualius santykius. 2012 m. už savo veiklą patrauktas baudžiamojon atsakomybėn.Uganda v Scott (CCRJustice). Tikrinta 2022-08-24

 Santykiai po 2012 m. 
2012 m. kovo 15 d. Niujorke (JAV) Lietuvos nuolatiniam atstovui Jungtinėse Tautose ambasadoriui Daliui Čekuoliui ir Ugandos nuolatinės misijos Jungtinėse Tautose laikinajam reikalų patikėtiniui ambasadoriui Adoniui Ajebarei savo vyriausybių vardu pasirašius bendrą komunikatą užmegzti diplomatiniai santykiai tarp Lietuvos ir Ugandos. Taip Uganda tapo 160-ąja valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Uganda (Lietuvos užsienio reikalų ministerija) 

Tais pačiais metais Lietuvos užsienio reikalų ministras Audronius Ažubalis su Lietuvos prezidentės Dalios Grybauskaitės vadovaujama delegacija dalyvavo Niujorke vykstančioje Jungtinių Tautų Generalinės Asamblėjos 67-ojoje sesijoje, po kurios susitiko su Ugandos užsienio reikalų viceministru Henriu Orjemu Okelo ir diskutavo apie dvišalio ir daugiašalio Lietuvos ir Ugandos bendradarbiavimo perspektyvas, plėtojant dvišalį bendradarbiavimą politikos ir kultūros srityse.UR ministras su Ugandos, Ekvadoro bei Sent Vinsento ir Grenadinų atstovais aptars dvišalės ir daugiašalės partnerystės perspektyvas (Lietuvos užsienio reikalų ministerija)

Vėliau Ugandoje atidarytas Lietuvos garbės konsulatas (dabartinis garbės konsulas – Hrišikesa Nitinas Džajanis Madvhanis).Lietuvos garbės konsulatų sąrašas (Lietuvos Respublikos užsienio reikalų ministerija). Tikrinta 2022-08-24 

 Švietimo, mokslo ir technologiniai mainai ir kultūrinis bendradarbiavimas 
Yra Ugandoje dirbančių Lietuvos informacinių technologijų įmonių.Europos ir Afrikos Sąjungų užsienio reikalų ministrų susitikime aptartas bendradarbiavimas su Afrikos šalimis (Lietuvos Respublikos užsienio reikalų ministerija)

2016 m. lapkričio 7 d. Lietuvoje lankėsi delegacija iš Ugandos, kurią sudarė Ugandos finansų ministerijos ir Nacionalinės informacinių technologijų tarnybos atstovai. Viešnagės metu Lietuvos užsienio reikalų viceministras Mantvydas Bekešius susitiko su Ugandos finansų, planavimo ir ekonominio vystymosi ministerijos iždo sekretoriaus pavaduotoju Patriku Očailapu ir Ugandos nacionalinės informacinių technologijų tarnybos e. valdžios paslaugų direktoriumi Peteriu Kahigiu.Užsienio reikalų viceministras susitiko su Ugandos finansų ministerijos ir Nacionalinės informacinių technologijų tarnybos atstovais (Lietuvos užsienio reikalų ministerija) 

 Ekonominiai santykiai 
2018 m. duomenimis, prekybos apyvarta tarp Lietuvos ir Ugandos siekė 561,5 tūkst. eurų.

Prekybos balanse vyrauja eksportas iš Lietuvos į Ugandą.

 Eksportas sudaro 446,3 tūkst. eurų.
 Importas sudaro 115,2 tūkst. eurų.

 Metai  2016  2017  2018 Eksportas į Ugandą (mln. eur.) 460,1  354,7  446,3 Importas iš Ugandos (mln. eur.) 745,4  453,7  115,2

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Ugandos piliečių skaičius Lietuvoje 0  1  2  4

 Pasiuntinių ir ambasadorių sąrašas 
Nei Lietuva, nei Uganda nėra akreditavusi viena kitai ambasadoriaus.

 Šaltiniai 

 Literatūra 


 Nuorodos 
 Uganda | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Uganda